Estádio do Morumbi

Estádio Cícero Pompeu de Toledo, best kjent som Estádio do Morumbi, er et fotballstadion i São Paulo i Brasil som ble åpnet i 1960. Det er hjemmebanen til São Paulo FC og har vært vertskap for over 30 landskamper i fotball og én landskamp i rugby. Stadionet hadde opprinnelig plass til 150 000 tilskuere, men etter flere renoveringer er kapasiteten pr. 2021 redusert til 72 039. Morumbi er det tredje største stadionet i Brasil og er også det største stadionet i delstaten São Paulo – og det største private stadionet i landet. Adressen er Praça Roberto Gomes Pedrosa 1 i São Paulo. Morumbi brukes også til evenementer som konserter. Brasilianske landskamper på Morumbi Referanser